เหนื่อยท้อกับชีวิตตัวเองค่ะ ทั้งความรักงานชีวิตแต่ล่ะวัน บางทีมีความรู้สึกเบื่อขึ้นมาเอง พอคิดเรื่องงานก็เหนื่อยท้อ รู้สึกกังวลคิดสั้นเวลาเคลียดและร้องไห้เลย ส่วนมากจะเกี่ยวกับความรักค่ะถ้าเคลียดหรืออะไรรู้สึกขึ้นมาว่าอยากอยู่คนเดียวคิดสั้นเป็นประจำเลยค่ะ?
สวัสดีค่ะ อาการเบื่อหน่ายท้อแท้กับชีวิตนั้นอาจเกิดได้กับทุกคนที่เจอปัญหาค่ะแต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าหากมีอาการเข้าข่ายดังกล่าวมา ควรพบจิตแพทย์เพื่อประเมินสภาพจิตเบื้องต้น และรับการรักษาอย่างเหมาะสมต่อไปการดูแลตัวเองในขณะนี้ พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น